 Prime Minister weAustralia Gough Whitlam akaudza Indonesia kuti hurumende yake yaisazoshora kubatanidzwa kweEast Timormuna 1975, chisarudzo icho nokukurumidza chakaratidza kuva chinopokanwa pamusha. Muna October 1975, mauto eIndonesia akayambuka muganhu weEast Timor neIndonesia West Timor mutaundi reBalibo. Pakati peavo vakaurawa nemauto eIndonesia akanga achifambira mberi paiva nevatori venhau vashanu vokuAustralia, avo vakazozivikanwa seVashanu veBalibo. Vakawanda muAustralia nokumwewo vakagutsikana kuti kuurayiwa kwevatapi venhau vasina zvombo kwaiva nemaune. Tsigiro yeAustralia yakashorwa pane dzimwe nguva. Australia neIndonesia dzakapedzisa zvibvumirano zvinoverengeka pamusoro pemuganhu pakati peTimor-Leste neAustralia munguva yekugara, izvo zviri kukonzera kukakavara kwakati pakati peTimor-Leste yakazvimirira nemuvakidzani wayo mukuru. 